එමෙන්ම ඉතිරිව සිටින අවතැන්වූවන් සඳහා තිරසාර විසඳුමක් ලබාදීමට ලක් රජය කටයුතු කරනු ඇතැයි ද විශ්වාසය පළකරයි.අභ්‍යන්තර වශයෙන් අවතැන්වූවන් නැවත පදිංචි කිරීමේ දී එක්සත් ජාතීන්ගේ සංවිධානය පිළිගත් න්‍යායන්ට අනුගතව මේ රටේ නැවත පදිංචි කිරීම් සිදුකර තිබෙන අතර අවශ්‍ය යටිතල පහසුකම් සංවර්ධනය මෙන්ම ජීවනෝපාය සංවර්ධනය ආදිය සම්බන්ධයෙන් විශේෂ අවධානය යොමුකර තිබෙන බවද එක්සත් ජාතීන්ගේ සරණාගතයන් පිළිබඳ මහ කොමසාරිස් කාර්යාල ප්‍රකාශ කරයි.ඉන්දීය සම්භවයක් සහිත රටක් නොමැති ජනතාවට මෙන්ම 1940 දශකයේ සිට මෙරට සිටින චීන සුළු ජන කොටසට පුරවැසිභාවය ලබා ගැනීම සඳහා ශ්‍රී ලංකාව ප‍්‍රවේශයක් ඇති කර තිබෙන බවද ඒ හේතුවෙන් රටක් නොමැති ජනතාව පිළිබදව කටයුතු කළයුතු ආකාරය සම්බන්ධයෙන් ශ්‍රී ලංකාව කලාපයට පූර්වාදර්ශයක් සපයන බවද එම මහ කොමසාරිස් කාර්යාල කියයි..